**Protokol  o  epidemiološkim mjerama zaštite za učenike, nastavnike, roditelje i djelatnike**

1. **Učenici**

* Učenici trebaju svaki dan prije dolaska u školu izmjeriti temperaturu kod kuće te u slučaju povišene tjelesne temperature (viša od 37,3 stupnjeva Celzijus) ostati kod kuće i javiti se nadležnom liječniku te razredniku najaviti izostanak.
* Znakovi koji upućuju na moguću zarazu COVID-19:

- povišena tjelesna temperatura (viša od 37,3 stupnjeva Celzijus)

- simptomi respiratorne bolesti- kašalj, poteškoće u disanju, grlobolja

- poremećaj osjeta njuha i okusa

- gastrointestinalne smetnje (proljev, povraćanje i bol u trbuhu).

* Mole se učenici da se ponašaju odgovorno i izvan škole, poštujući epidemiološke mjere, a s ciljem sprečavanja širenja zaraze
* Obavezna je upotreba zaštitne maske za vrijeme cijelog boravka u prostorima škole i školskog dvorišta. Masku je potrebno nositi na ispravan način tako da pokriva i nos i usta.
* Učenici dolaze u školu prema rasporedu
* Učenici koji zajedno dolaze istim organiziranim prijevozom (istim autobusom) ulaze u školu zajedno poštujući socijalnu distancu od 2 metra
* Prilikom ulaska u školu učenici ulaze pojedinačno poštujući socijalnu distancu, boravak u školskom dvorištu moguć je uz poštivanje socijalne distance od 2 metra te isključivo s učenicima iz vlastitog razrednog odjela
* Učenici se trebaju držati označenog smjera kretanja po hodnicima i slušati upute dežurnih nastavnika koje se odnose na preventivne epidemiološke mjere
* U slučaju da se učenik ne osjeća dobro na nastavi treba se obratiti predmetnom nastavniku
* Od ulaska u školu do izlaska iz nje uključujući i nastavu TZK - a učenici trebaju većinu vremena boraviti u razrednom odjelu te zajedničke prostorije (hodnici i toalet) koristiti u što manjoj mjeri
* Pri korištenju prostora toaleta u prostoru umivaonika smije biti samo 2 učenika istovremeno. Mole se učenici da se ne zadržavaju bespotrebno u toaletu te da se odgovorno ponašaju.
* Strogo je zabranjeno ulaženje u učionice koje su predviđene za razrede u koje učenik ne pripada
* Za vrijeme boravka u školi učenici jednog razrednog odjeljenja se ne smiju grupirati s učenicima iz ostalih razrednih odjeljenja te dolaziti u socijalni kontakt s njima
* Vrijeme predviđeno za odmor se koristi u učionici, neće biti moguće izlaženje iz škole za vrijeme malih i velikog odmora, te se preporuča donošenje marende sa sobom
* Za vrijeme boravka u školi preporučljivo je često prati i dezinficirati ruke te izbjegavati dodirivanje očiju, nosa i usta
* Preporučljivo je držati socijalni razmak od drugih pojedinaca kad god to situacija dozvoljava
* Svi učenici trebaju skrbiti o svom priboru i nositi ga redovito na nastavu jer nije preporučljivo posuđivanje školskog pribora od drugih pojedinaca
* Za vrijeme stručne prakse učenici ulaze u školu na ulaz kod posluživanja dok za redovnu nastavu ulaze na glavni ulaz
* Za vrijeme trajanja Praktične nastave učenici obvezno trebaju nositi zaštitnu masku i jednokratne zaštitne rukavice.
* Ulasci u Dvoranu Veli Jože kontrolirani su i propisani, a pri ulasku je nužno koristiti masku.
* Učenici trebaju poštivati socijalnu distancu prilikom boravljenja u svlačionicama prije i poslije sata TZK.
* Posuđivanje i vraćanje knjiga u knjižnici se vrši na ulasku u školsku knjižnicu.

1. **Nastavnici**

* Pri ulasku u školu nastavnici ulaze na glavni ulaz i javljaju se zaduženoj osobi koja im mjeri temperaturu beskontaktnim toplomjerom i upisuje podatke u evidencijsku knjigu (ime, prezime, broj mobitela, vrijeme ulaska, izlaska i temperaturu).
* Nastavnici su obvezni nositi zaštitnu masku cijelo vrijeme boravka u prostorima škole i školskog dvorišta te redovito prati i dezinficirati ruke.
* Nastavnici dolaze na radno mjesto od 15 do 30 min prije početka pedagoškog rada te se ne bi smjeli zadržavati u školi duže od 15 minuta po završetku pedagoškog rada
* Dežurni nastavnici dolaze najkasnije u školu u 7,30 sati na dan dežurstva
* Okupljanja nastavnika u zbornici su zabranjena
* Nastavnici trebaju paziti da se učenici ne grupiraju na hodnicima te upozoravati ih na pridržavanje preventivnih epidemioloških mjera
* Ukoliko neki učenik pita za odlazak na toalet tijekom nastavnog sata potrebno ga je pustiti. Nastavnik ne bi trebao puštati više od 1 učenika na toalet istovremeno.
* U slučaju da učenik razvije simptome tijekom nastave predmetni nastavnik dužan je obavijestiti tajnicu ili ravnateljicu telefonski koje će mu dostaviti zaštitni vizir i jednokratnu pregaču u učionicu. Nastavnik zaštićen maskom, vizirom i jednokratnom pregačom otpratit će učenika do prostorije za izolaciju koja je u našoj školi predviđena u prostoriji portirnice. Ravnateljica odmah poziva roditelja i obavještava ga o situaciji te poziva ga da odmah dođe po učenika u školu. Predmetni nastavnik ostaje ispred izolacijske prostorije s učenikom do dolaska roditelja učenika.
* U slučaju da nastavnik sumnja kako je bio u kontaktu sa zaraženom osobom ili razvije simptome koji odgovaraju zarazi virusom COVID-19 treba žurno obavijestiti o navedenome ravnateljicu škole telefonskim putem, te javiti se vlastitom liječniku.
* U slučaju da djelatnik škole razvije simptome zaraze COVID-19 za vrijeme rada u školi odmah treba napustiti ustanovu, telefonski obavijestiti ravnateljicu i žurno se telefonski javiti svom liječniku.
* Znakovi koji upućuju na moguću zarazu COVID-19:

- povišena tjelesna temperatura (viša od 37,3 stupnjeva Celzijus)

- simptomi respiratorne bolesti- kašalj, poteškoće u disanju, grlobolja

- poremećaj osjeta njuha i okusa

- gastrointestinalne smetnje (proljev, povraćanje i bol u trbuhu).

1. **Administrativno i tehničko osoblje**

* Administrativno i tehničko osoblje, u skladu s radnim vremenom, obavezno ulazi na glavni ulaz i javljaju se zaduženoj osobi koja im mjeri temperaturu beskontaktnim toplomjerom te upisuje podatke u evidencijsku knjigu (ime, prezime, broj mobitela, vrijeme ulaska, izlaska i temperaturu).
* Ne preporuča se upotreba klima uređaja.
* Rad sa strankama se odvija telefonski ili putem digitalnih alata, a iznimno, uz telefonsku najavu osobnim kontaktom.
* Rad sa djelatnicima i polaznicima ustanove se odvija bez ulaska u kancelarijski prostor (na vratima ureda ili ispred ureda se preuzimaju materijali).
* U slučaju da djelatnik škole razvije simptome zaraze COVID-19 tijekom rada u ustanovi odmah treba napustiti ustanovu, telefonski obavijestiti ravnateljicu i žurno se telefonski javiti svom liječniku.

1. **Roditelji**

* Roditelji trebaju dostaviti razredniku putem emaila ili telefonski trenutno važeći broj mobitela i e-maila.
* Roditeljima nije dozvoljen ulazak u školu, osim u iznimnim slučajevima uz prethodnu najavu i uz poštivanje epidemioloških mjera (obvezne zaštitne maske, mjerenje temperature na ulasku u školu, dezinfekcija ruku)
* Komunikacija s nastavnicima se odvija isključivo e-mailom unutar radnog vremena (od 8 do 14h).
* Informacije s nastavnicima se odvijaju preko aplikacije Zoom u unaprijed predviđenom terminu, za koji roditelj treba poslati e-mail sa zahtjevom za informacijama (nastavnik će mu povratno javiti termin i poslati poveznicu za virtualni sastanak).
* Roditeljski sastanci će biti organizirani virtualno, putem Zoom aplikacije.

1. **Ostale osobe**

* Zabranjen je ulazak u školu vanjskim posjetiteljima bez prethodne najave službenoj osobi s kojom imaju dogovor putem telefona ili e-maila.

*Ovaj Protokol izrađen je temeljem* [*Modela i preporuka za rad u uvjetima povezanim s COVID-19*](https://mzo.gov.hr/UserDocsImages/dokumenti/Modeli%20i%20preporuke%20za%20provedbu%20nastave%20u%202020-2021%2029.8.2020.pdf) *koje je objavilo Ministarstvo znanosti i obrazovanja koji je objavljen u kolovozu 2020. i* [*Uputa za sprečavanje i suzbijanje zaraze COVID-19*](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf) *koje je objavi HZJZ te predstavlja integriranu inačicu tamo navedenih Protokola kretanja, Protokola dolaska i odlaska iz škole i Protokol upotrebe sanitarnih čvorova. Ovaj Protokol podložan je izmjenama u skladu s novim spoznajama o prevenciji širenja zaraze virusom COVID-19.*